ยุวทูตไทยรัฐ ร่วมฉลอง 130 ปี ความสัมพันธ์ไทย-ญี่ปุ่น ณ กรุงโตเกียว
รองนายกรัฐมนตรี และ รมว.วัฒนธรรม ร่วมเป็นประธานเปิดงาน เทศกาลไทย ณ กรุงโตเกียว ร่วมฉลอง 130 ปี ความสัมพันธ์ไทย-ญี่ปุ่น ย่ิงใหญ่ ด้านนักเรียนโรงเรียนไทยรัฐวิทยา จ.เชียงใหม่ ได้รับเชิญเป็นยุวทูตวัฒนธรรม โชว์นาฏศิลป์ประทับใจผู้ชม,เมื่อเวลา 09.30 น. วันที่ 13 พ.ค. พล.อ.ธนะศักดิ์ ปฏิมาประกร รองนายกรัฐมนตรี พร้อมด้วย นายวีระ โรจน์พจนรัตน์ รมว.วัฒนธรรม นายเคนทาโร โชโนอุระ รมช.ต่างประเทศของญี่ปุ่น และนายบรรสาน บุนนาค เอกอัครราชูต ณ กรุงโตเกียว ได้ร่วมเป็นประธานเปิดงาน เทศกาลไทย ณ กรุงโตเกียว ครั้งที่ 18 ประจำปี 2017 ซึ่งเป็นงานประชาสัมพันธ์และเผยแพร่อาหาร ผลไม้ สินค้า บริการและการท่องเที่ยวของไทยนอกประเทศที่ใหญ่ที่สุดในโลก พร้อมทั้งฉลอง 130 ปี ความสัมพันธ์ทางการทูตไทย-ญี่ปุ่น ด้วย ที่สวนสาธารณะโยโยงิ กลางกรุงโตเกียว,โดย มีตัวแทนหน่วยงานราชการไทย ผู้แทนสมาคมธุรกิจไทย-ญี่ปุ่น และสมาคมไทย-ญี่ปุ่น คณะทูตานุทูต นักการเมืองญี่ปุ่น รวมทั้งชาวไทยและชาวญี่ปุ่นเข้าร่วมงานท่ามกลางสายฝนโปรยปรายลงมา แต่ทุกคนยังปักหลักกางร่มและใส่เสื้อฝนร่วมงานอย่างคึกคัก ภายหลังการตัดริบบิ้นเปิดงานแล้ว พล.อ.ธนะศักดิ์ รองนายกรัฐมนตรี และนายเคนทาโร รมช.ต่างประเทศญี่ปุ่นได้ทำพิธีแต่งตั้ง นายจิรายุ ตั้งศรีสุข หรือ เจมส์ พระเอกชื่อดังเป็นทูตสันถวไมตรี ในโอกาสครบรอบ 130 ปี ความสัมพันธ์ทางการทูตไทย-ญี่ปุ่น,ทั้งนี้ นายเคนาโร รมช.ต่างประเทศ เป็นผู้สวมสายสะพายทูตสันถวไมตรีให้แก่ นายจิรายุ ซึ่งมีข้อความบนสายสะพายทั้งภาษาอังกฤษและญี่ปุ่น ท่ามกลางเสียงกรี๊ดและเสียงปรบมือจากแฟนคลับชาวไทยและญี่ปุ่น ต่อจากนั้น พล.อ.ธนะศักดิ์ รองนายกรัฐมนตรี ได้เป็นประธานเปิดคูหานิทรรศการ 130 ปี ความสัมพันธ์ทางการทูตระหว่างไทย-ญี่ปุ่น, นิทรรศการปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช, การเสด็จเยือนญี่ปุ่นของพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชชินีนาถ, นิทรรศการฉลองสถาปนา 50 ปีอาเซียน ซึ่งมีนายบรรสาน บุนนาค เอกอัครราชทูต ณ กรุงโตเกียว พร้อมด้วยเอกอัครราชทูตประเทศอาเซียนประจำญี่ปุ่นมาร่วมเปิดนิทรรศการด้วย,จากนั้นเป็นการแสดงทางวัฒนธรรมเฉลิมฉลอง 130 ปี ความสัมพันธ์การทูตไทย-ญี่ปุ่น ซึ่งกระทรวงวัฒนธรรมและการท่องเที่ยวแห่งประเทศไทยส่งนาฏศิลป์และดนตรีพื้นบ้านไปร่วมแสดง โดยมีไฮไลต์ของงานคือการแสดงของ นักเรียนนาฏศิลป์โรงเรียนไทยรัฐวิทยา 12 (บ้านเอก) อ.แม่อาย จ.เชียงใหม่ แชมป์ประกวดนาฏศิลป์ประเทศถ้วยพระราชทาน 8 ปีซ้อน ซึ่งสถานเอกอัครราชทูต ณ กรุงโตเกียวเชิญเป็นยุวทูตวัฒนธรรม โดยการสนับสนุนของมูลนิธิไทยรัฐและสายการบินไทยแอร์เอเชีย ไปแสดง 3 ชุดใหญ่ไปแสดง 3 ชุดใหญ ชุดแรกฟ้อนกมล้านนา บุปผาอวยใจ เป็นการรำโคมไฟเฉลิมฉลอง ชุดที่สองสยามเมืองทอง เรืองรองวัฒนธรรม โชว์การแสดงนาฏศิลป์ของไทย 4 ภาค สำหรับการแสดงของนักเรียนนาฏศิลป์ไทยรัฐวิทยา,ปิดท้าย ด้วยชุดสานสัมพันธ์มิตรไมตรี 130 ปีไทย-ญี่ปุ่น เป็นการฟ้อนรำไทยในชุดไทยจิตรลดาสีทองสง่างาม จากนักแสดงส่วนหนึ่งกลับเข้าไปเปลี่ยนชุดกิโมโนลายดอกสีแดงออกมาร่ายรำตามแบบฉบับการรำของญี่ปุ่นผสมผสานกับการรำไทย เรียกเสียงกรี๊ดจากผู้ชม และปิดฉากการแสดงโดยนักเรียนผู้แสดงถือธงชัยไทยและญี่ปุ่นออกมาร่ายรำ พร้อมปล่อยธงสัญลักษณฉลอง 130 ปีไทย-ญี่ปุ่น ท่ามกลางเสียงปรบมือเกรียวกราวด้วยความประทับใจ,นอกจากนี้ ในปีนี้ยังขนศิลปินและนักแสดงไปร่วมสร้างความบันเทิงกันอย่างคึกคัก ได้แก่ค่ายจีเอ็มเอ็ม แกรมมี่ ร่วมด้วย พลพล, ลูกหว้า พิจิกา, หนุ่ม วงกะลา, เป๊ก ผลิตโชค ค่าย์อาร์สยาม มี ใบเตย-อาร์สยาม, หญิง ธิติกานต์, เก่ง วงแฟลม นอกจากนี้ยังมี เอม-เอเอฟ 11 และวงซาวด์ ออฟ สยาม โดย โก้-มิสเตอร์แซ็กแมน เรียกเสียงกรี๊ดจากแฟนเพลงชาวไทยและญี่ปุ่นสนั่นหน้าเวที,พล.อ.ธนะศักดิ์ กล่าวว่า การจัดงาน เทศกาลไทย ณ กรุงโตเกียว ถือว่าเป็นงานใหญ่ในการเผยแพร่อาหารไทย สินค้า บริการ วัฒนธรรมและการท่องเท่ียว โดยเฉพาะในปีน้ีเป็นโอกาสดี ได้จัดฉลอง 130 ความสัมพันธ์ทางการทูตระหว่างไทย-ญี่ปุ่น ที่มีความสัมพันธ์กันอย่างแนบแน่นใกล้ชิดในทุกระดับละทุกมิติ ทั้งระดับราชวงศ์ รัฐบาล เอกชนและประชาชนทั้งสองประเทศ จึงเชื่องานปีนี้จะได้รับความสนใจจากชาวญี่ปุ่น และชาวต่างประเทศมากเหมือนทุกปีที่ผ่านมาเกือบ 4 แสนคน และจะมีส่วนดึงดูดให้ชาวญี่ปุ่นไปท่องเที่ยวประเทศไทยมากย่ิงขึ้น.
รองนายกรัฐมนตรี และ รมว.วัฒนธรรม ร่วมเป็นประธานเปิดงาน เทศกาลไทย ณ กรุงโตเกียว ร่วมฉลอง 130 ปีความสัมพันธ์ไทย-ญี่ปุ่น ย่ิงใหญ่ ด้านนักเรียนโรงเรียนไทยรัฐวิทยา จ.เชียงใหม่ ได้รับเชิญเป็นยุวทูตวัฒนธรรม 
ความสัมพันธ์ไทย-ญี่ปุ่น,ธนะศักดิ์ ปฏิมาประกร,วีระ โรจน์พจนรัตน์,ไทยรัฐวิทยา,จิรายุ ตั้งศรีสุข